Partîya Çepe ya Keske vera hêrişanê îşxalî yê dewleta tirke yê serê Herêma Kurdîstanî bi eşkeerayîyêke nêrazîbîyayîşê xo mojna.
Partîye eşkerayîye de ard ziwan ke îqtîdaro sîyasî yê Tirkîya xîret keno ke kaosê nikayênî xo rê bikero firsend, seba ameyoxê xo muxalîfan çin bikero coka nê operasyonî dayî destpêkerdene. Şer ameyoxê şaran rê gefan waneno.
Rejîmê Qesre wazeno bi polîtîkayanê şerî xo mende bikero. Sena pûçkerdişê polîtîkayanê şerî ma venga terefgîranê haştîye û demokratan danê ke vera şerî têbigêrê. Eke ma biewnê dewaya qefilnayîşê PDKyî ra eşkenê bivînê ke îqtîdar wazeno muxalafetê terefgîrê haştî û demokrasî bêtesîr bikero.''
